15.5.2023
SL
Uradni list Evropske unije
C 173/33
6.
Šesti tožbeni razlog: kršitev člena 11 PEU — Ni bilo nobenih posvetovanj z visokošolskimi izobraževalnimi ustanovami, ki jih vzdržujejo skladi javnega interesa, niti z njihovimi študenti, učitelji, raziskovalci ali partnerji. 7.
Sedmi tožbeni razlog: kršitev člena 2 PDEU — Pogodba DEU Uniji ni podelila pristojnosti na področju izobraževalni politike in politike znanstvenih raziskav, ki so se izvrševale v Izvedbenem sklepu. 8.
Osmi tožbeni razlog: kršitev člena 9 PDEU — Izvedbeni sklep ne prispeva k visoki stopnji izobraževanja in usposabljanja, temveč vodi do dolgoročnih negativnih učinkov na akademski, znanstveni in izobraževalni ravni za študente, učitelje in raziskovalce madžarskih visokošolskih izobraževalnih ustanov, ki jih vzdržujejo skladi. 9.
Deveti tožbeni razlog: kršitev člena 56 PDEU — Izvedbeni sklep omejuje pravice tistih državljanov Unije, ki nisi madžarski državljani (študentje, učitelji, raziskovalci) in ki opravljajo svojo dejavnost v madžarskih izobraževalnih ustanovah, ki jih vzdržujejo skladi javnega interesa. 10.
Deseti tožbeni razlog: kršitev člena 67 PDEU — Z odvzemom sredstev Izpodbijani sklep onemogoča delovanje ustanov, ki jih vzdržujejo skladi javnega interesa in pomeni napad na pravni okvir, v katerem te ustanove delujejo, torej posredni napad na (drugačen) madžarski avtonomni pravni red in pravne tradicije Madžarske. 11.
Enajsti tožbeni razlog: kršitev člena 120 PDEU — Diskriminatorni in nesorazmerni učinki ukrepa so očitni in ustvarjajo tudi neupravičen podrejen konkurenčni položaj za visokošolske ustanove, ki delujejo v obliki skladov javnega interesa. 12.
Dvanajsti tožbeni razlog: kršitev člena 124 PDEU — Z Izvedbenim sklepom so bila začasno ustavljena izplačila sredstev različnim naslovnikom, medtem ko so bila hkrati ta sredstva razdeljena drugim subjektom. 13.
Trinajsti tožbeni razlog: kršitev člena 165 PDEU — Izvedbeni sklep ne prispeva k razvoju kakovostnega izobraževanja, ampak temu dejansko hudo škodi in ga otežuje. 14.
Štirinajsti tožbeni razlog: kršitev člena 179 PDEU — Odvzem sredstev programu izobraževalnega sodelovanja in izmenjave Erasmus+ in okvirnemu programu za raziskave in inovacije Obzorje Evropa pomeni jasno oviro prostemu kroženju raziskovalcev, znanosti in tehnologije in spodbujanju njihove večje konkurenčnosti. 15.
Petnajsti tožbeni razlog: kršitev člena 13 Listine Evropske unije o temeljnih pravicah (v nadaljevanju: Listina) — Očiten učinek Izvedbenega sklepa je sprememba pri delovanju madžarskih visokošolskih izobraževalnih ustanov, ki delujejo po novem modelu. 16.
Šestnajsti tožbeni razlog: kršitev člena 2 PEU — Po mnenju tožeče stranke ni podano nasprotje interesov, na katerem temelji in je z njim obrazložen Izvedbeni sklep.